דנזל וושינגטון

דנזל הייז וושינגטון ג'וניור (באנגלית: ; נולד ב-28 בדצמבר 1954) הוא שחקן ובמאי קולנוע אמריקאי, זוכה פרס אוסקר לשחקן המשנה הטוב ביותר עבור תפקידו בסרט המלחמה שביים אדוארד זוויק; "גלורי" (1989), וזוכה פרס אוסקר לשחקן הטוב ביותר עבור תפקידו בסרט הפשע שביים אנטואן פוקואה; "יום אימונים מסוכן" (2001). וושינגטון קיבל עוד שבע מועמדויות לפרס האוסקר עבור תפקידיו בסרטים "זעקה לחופש" (1987), "מלקולם אקס" (1992), "ההוריקן" (1999), "הטיסה" (2012), "גדרות" (2016, הועמד גם כמפיק), "רומן ג'יי יזרעאל, עו"ד" (2017) ו"הטרגדיה של מקבת'" (2021). בעל עיטור מדליית החירות הנשיאותית בשנים 2022 ו-2025.

 ביוגרפיה 
וושינגטון נולד במאונט ורנון שבניו יורק, הוא גדל בשכונת מצוקה. אביו היה כומר ואימו זמרת גוספל. כשהיה בן 14 השניים התגרשו.

בשנת 1977 וושינגטון סיים תואר בדרמה ועיתונות באוניברסיטת פורדהם שבניו יורק סיטי, הוא גם שיחק כדורסל כגארד במדי האוניברסיטה אך ויתר על החלום להגיע ל-NBA כדי להיות שחקן. באוניברסיטה למד בחוג לדרמה וקיבל מלגה ללימודים בבית ספר למשחק בסן פרנסיסקו, אותם לא השלים ובמקום זאת החל להופיע.

 קריירה 
וושינגטון החל לעבוד עם אנסמבל "שייקספיר בפארק" והופיע במספר הפקות אוף ברודוויי. ב-1982 קיבל לראשונה תפקיד משמעותי על המסך, במסגרת דרמת בית החולים הטלוויזיונית "מקום אחר" (St. Elsewhere). במהלך השנים הבאות המשיך לשחק במספר תפקידים שוליים ומשניים בקולנוע, הבולט ביניהם בסרטו של סידני לומט "עוצמה" (1986).

פריצתו הגיעה כשקיבל מועמדות לפרס אוסקר לשחקן המשנה הטוב ביותר על משחקו בסרט "הזעקה לחופש" (1987) שביים ריצ'רד אטנבורו, בו גילם את דמותו של לוחם החופש סטיבן ביקו. שנתיים אחר כך זכה בפרס גלובוס הזהב ובפרס האוסקר כשחקן המשנה הטוב ביותר, על הופעתו בדרמת המלחמה "גלורי". בהמשך כיכב בארבעה סרטים של הבמאי ספייק לי: "בלוז" (1990) – סרט שהואשם באנטישמיות. וושינגטון גם כיכב בסרט על פעיל זכויות האדם שהתאסלם "מלקולם X" משנת 1992, עליו קיבל מועמדות נוספת לפרס האוסקר.

הוא שיחק גם בסרטים "יש לו את זה" (1998) ו"האיש שבפנים" (2006). בהמשך הופיע ב"פילדלפיה" (1993) כעורך דין של טום הנקס חולה האיידס, ובעוד שני סרטים מ-1993: "תיק שקנאי" על פי ספרו של ג'ון גרישם ו"מהומה רבה על לא דבר", של קנת בראנה, על פי המחזה מאת שייקספיר.

ב-1999 גילם שני תפקידים מאתגרים: ב"אספן העצמות" גילם בלש משטרה, המתחקה אחר עקבות רוצח סדרתי, כשהוא מרותק למיטתו עקב פציעה ברגל, סרט בהשפעת "חלון אחורי" של היצ'קוק. בנוסף הופיע וושינגטון בסרט "הוריקן" המגולל את סיפור חייו של המתאגרף השחור רובין "הוריקן" קרטר, שהורשע לשווא ברצח משולש ובילה 20 שנה מאחורי הסורגים. תפקיד זה הביא לו את פרס גלובוס הזהב ומועמדות נוספת לאוסקר. שנתיים אחר כך כיכב בדרמת הפשע "יום אימונים מסוכן", בו שיחק קצין משטרה מושחת מלוס אנג'לס המלמד את שותפו הצעיר את העבודה. על תפקיד זה קיבל וושינגטון את פרס האוסקר. הייתה זו בסך הכול הפעם השנייה שבה שחקן שחור זוכה באוסקר על תפקיד ראשי (אחרי סידני פואטייה ב-1963), והפעם הראשונה בה שחקן שחור זוכה בשני פרסי אוסקר.

ב-2002 התנסה גם בבימוי בסרט "אנטואן פישר", אותו גם הפיק וכיכב בו בתפקיד משני.
בהמשך השנה, כיכב כדמות ראשית בסרט ״ג׳ון קיו״.
ב-2006 הוא כיכב בסרטים "האיש שבפנים" ו"דז'ה וו". ב-2007 כיכב בסרט "אמריקן גנגסטר". ב-2009 השתתף בסרטו של טוני סקוט, "חטיפת הרכבת התחתית 123". ב-2010 שיחק בסרט "הנבחר".ב-2012 שיחק בסרט הטיסה. ב-2013 שיחק בסרט "אקדח כפול". בשנת 2014 שיחק בסרט הפעולה "נקודת שוויון".

בספטמבר 2016 יצא סרט הפעולה "שבעת המופלאים". בדצמבר של אותה שנה יצא סרט הדרמה "גדרות" אותו הוא ביים וגם כיכב בו. על תפקידו בסרט זכה בפרס גילדת שחקני המסך בקטגוריית השחקן הטוב ביותר בסרט קולנוע.

במהלך טקס פרסי גלובוס הזהב שנערך ב-10 בינואר 2016 קיבל את הפרס על מפעל חיים על שם ססיל ב. דה-מיל.

ב-2017 כיכב בסרט הדרמה המשפטית "רומן ג'יי יזרעאל, עו"ד", עבורו היה מועמד לפרס אוסקר לשחקן הטוב ביותר.

ב-2018 חזר לככב גם בסרט ההמשך "נקודת שוויון 2".

ב-2021 כיכב בסרט "הדברים הקטנים" בתור דיק. יחד עם השחקנים ראמי מאלק וג׳ארד לטו. בנוסף, כיכב בתפקיד לורד מקבת' בסרט "הטרגדיה של מקבת'" (אנ'). על תפקידו בסרט קיבל וושינגטון מועמדויות לפרס אוסקר לשחקן הטוב ביותר, לפרס גלובוס הזהב לשחקן הטוב ביותר ופרס גילדת שחקני המסך. באותה שנה ביים את הדרמה הרומנטית "מוקדש לג'ורדן" (אנ') בכיכובו של מייקל בי. ג'ורדן, אשר מבוסס על ספר הזיכרונות "A Journal for Jordan: A Story of Love and Honor".

בשנת 2022 הוענקה לוושינגטון מדליית החירות הנשיאותית. גם ב-2025 הוענקה לו המדליייה פעם נוספת.

במאי 2025 יצא לאור הסרט Highest 2 Lowest בו וושינגטון מגלם את דמותו של דייוויד קינג, טייקון מוזיקה שמתמודד עם משבר חטיפה של בנו. באותו החודש פורסם כי וושינגטון יככב בסרט השוד Here Comes the Flood של נטפליקס.

 חיים אישיים 
מאז 1983 נשוי לשחקנית פולטה (לבית פירסון). נישואיהם נחשבים בין היציבים בהוליווד. לבני הזוג ארבעה ילדים. הבכור, ג'ון דייוויד וושינגטון (נולד ב-1984) הוא שחקן פוטבול מקצועני לשעבר וכיום שחקן כמו הוריו.

וושינגטון טען שהציבור האמריקאי "מנוהל" ומנוצל על ידי שני הצדדים הפוליטיים ורואה בפוליטיקה "הבטחות שלא מתקיימות." הוא הביע ביקורת על עידן המידע הדיגיטלי, שמאפשר שליטה פשוטה יותר וממשל ריק מתוכן. למרות היותו מצביע עצמאי, בבחירות לנשיאות ארצות הברית 2008 תמך במתמודד הדמוקרט, ברק אובמה. וושינגטון הוא פנטקוסטלי אדוק, הוא ומשפחתו חברים ב"כנסיית אלוהים במשיח" (Church of God in Christ).

ב-2008 ביקר בישראל ביחד עם משלחת אמנים אפרו-אמריקאים לרגל חגיגות ה-60 שלה, והוא גם נפגש עם ראש הממשלה אז אהוד אולמרט.

 פילמוגרפיה 

 טלוויזיה 
 מקום אחר (1982–1988) – בתפקיד: ד"ר פיליפ צ'נדלר

 כבמאי 
 מוקדש לג'ורדן (אנ') (2021) – גם מפיק

 פרסים ומועמדויות 
פרסים ומועמדויות של דנזל וושינגטוןשנהפרסקטגוריהפרויקטתוצאהמקור1988פרס גלובוס הזהבהביצוע הטוב ביותר בסרט קולנוע - דרמהזעקה לחופשפרס אוסקרשחקן המשנה הטוב ביותר1990פרס גלובוס הזהבשחקן המשנה הטוב ביותר בסרט קולנוע - דרמה, קומדיה או מחזמרגלוריפרס אוסקרשחקן המשנה הטוב ביותר1993פרס גלובוס הזהבהשחקן הטוב ביותר בסרט קולנוע - דרמהמלקולם אקספרס אוסקרהשחקן הטוב ביותר2000פרס גלובוס הזהבהשחקן הטוב ביותר בסרט קולנוע - דרמהההוריקןפרס גילדת שחקני המסךההופעה הטובה ביותר של שחקן בתפקיד ראשיפרס אוסקרהשחקן הטוב ביותר2002פרס גלובוס הזהבהשחקן הטוב ביותר בסרט קולנוע - דרמהיום אימונים מסוכןפרס גילדת שחקני המסךההופעה הטובה ביותר של שחקן בתפקיד ראשיפרס אוסקרהשחקן הטוב ביותר2008פרס גלובוס הזהבההופעה הטובה ביותר של שחקן בסרט קולנוע - דרמהאמריקן גנגסטרפרס גילדת שחקני המסךהביצוע הטוב ביותר של צוות שחקנים בסרט קולנוע2010פרס טוניההופעה הטובה ביותר של שחקן ראשי במחזהגדרות2013פרס גלובוס הזהבהשחקן הטוב ביותר בסרט קולנוע - דרמההטיסהפרס גילדת שחקני המסךההופעה הטובה ביותר של שחקן בתפקיד ראשיפרס אוסקרהשחקן הטוב ביותר2016פרס גלובוס הזהבגלובוס הזהב על שם ססיל ב. דה-מיל2017פרס גלובוס הזהבהשחקן הטוב ביותר בסרט קולנוע - דרמהגדרותפרס גילדת שחקני המסךההופעה הטובה ביותר של שחקן בתפקיד ראשיהביצוע הטוב ביותר של צוות שחקנים בסרט קולנועפרס אוסקרהסרט הטוב ביותרהשחקן הטוב ביותר2018פרס גלובוס הזהבהשחקן הטוב ביותר - סרט דרמהרומן ג'יי ישראלפרס גילדת שחקני המסךההופעה הטובה ביותר של שחקן בתפקיד ראשיפרס אוסקרהשחקן הטוב ביותרפרס טוניההופעה הטובה ביותר של שחקן ראשי במחזהThe Iceman Cometh2022פרס גלובוס הזהבהשחקן הטוב ביותר בסרט קולנוע - דרמההטרגדיה של מקבת'פרס גילדת שחקני המסךההופעה הטובה ביותר של שחקן בתפקיד ראשיפרס אוסקרהשחקן הטוב ביותר2024פרס NAACP Imageהשחקן הטוב ביותר בסרט קולנוענקודת שוויון 3: הפרק האחרוןפרס ה-BETהשחקן הטוב ביותר2025פרס גלובוס הזהבשחקן המשנה הטוב ביותר בסרטגלדיאטור 2פרס סטלייטהשחקן הטוב ביותר בתפקיד משנהפרס ה-BETהשחקן הטוב ביותר

 קישורים חיצוניים 

 אתר על דנזל וושינגטון
 אתר העוסק בהצלחת סרטיו של וושינגטון מבחינה כספית



 אבישי מתיה, "הרעים נהנים יותר" : דנזל וושינגטון חוגג 60 שנה, באתר מעריב השבוע, 29 בדצמבר 2014


הערות שוליים

קטגוריה:כדורסלני אוניברסיטת פורדהאם
קטגוריה:שחקני קולנוע וטלוויזיה אמריקאים
קטגוריה:זוכי אוסקר: השחקן הטוב
קטגוריה:זוכי אוסקר: שחקן המשנה הטוב
קטגוריה:זוכי פרס אובי
קטגוריה:זוכי פרס גלובוס הזהב: מפעל חיים
קטגוריה:זוכי פרס גילדת שחקני המסך - שחקנים
קטגוריה:זוכי פרס גלובוס הזהב: קולנוע: שחקן ראשי בדרמה
קטגוריה:זוכי פרס גלובוס הזהב: קולנוע: שחקן משנה
קטגוריה:זוכי פרס דונוסטיה
קטגוריה:זוכי פרס טוני: שחקנים
קטגוריה:מעוטרי מדליית החירות הנשיאותית
קטגוריה:זוכי הפרס ההומניטרי ע"ש נורמה זרקי
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:זוכי פרסי ה-BET: הומניטרי
קטגוריה:זוכי פרסי ה-BET: קולנוע: השחקן הטוב ביותר
קטגוריה:אמריקאים שנולדו ב-1954